Perheenpäältä oli katkennut veri- suoni päästä. Hän oli halvaantunut.
Mies ei pystynyt liikkumaan eikä ehkä puhumaankaan.
Vaimo hoiti häntä kaiket päivät -
ilman pyörätuolia, sisävessaa ja kylpyhuonetta.
Ehkä vaimonkin selkä ja hermot alkoivat jo pettää.
Kesällä potilas sai makuuhaavoja. Kuntoutusta ei ollut, -
jäsenet jäykistyivät, ja niitä särki jatkuvasti.
Koska isä ei ollut enää ansio- työssä, perheelle tuli rahapula.
Se ahdisti sairasta miestä. Hän oli ehkä katkera -
ja pilasi kodin ilmapiirin synkkyydellään.
Miehellä oli aikaa muistella elämäänsä ja pahoja tekojaan.
Hän ymmärsi vähitellen, ettei sairaus ollutkaan se suurin ongelma.
Se oli synti: katkeruus Jumalaa ja lähimmäistä kohtaan.
Kaikki hänen terveenä lausumansa pahat sanat!
Vaimolleenkin, joka nyt raatoi itsensä kuoliaaksi hänen tähtensä.
Mies ei voinut pyytää eikä saada anteeksi.
Ei hän voinut mennä 200 kilometriä Jerusalemiin uhraamaan syntiuhria.
Kuoltuaan hän joutuisi auttamatta helvettiin.
Kuvittelepa, ettet itse voisi sanoa enää yhtään sanaa loppuikänäsi!
Minkä sanojen sanomatta jättäminen harmittaisi sinua eniten?
Sekö, ettet ajoissa kiittänyt vanhempiasi ja aviopuolisoasi?
Sekö, ettet pyytänyt heiltä ilkeyttäsi anteeksi?
Ja minkä sanojen sanominen harmittaisi sinua eniten?
Halvaantuneella oli kuitenkin neljä sinnikästä sukulaista tai ystävää.
Oli kuultu, että Kapernaumiin oli muuttanut tuo uusi rabbi, Jeesus.
Hän oli parantanut eräänä sapatti- iltana kaikki tuodut sairaat.
Se oli tapahtunut niin yllättäen, -
ettei halvaantunutta ollut ehditty raahata paikalle.
Sitten Jeesus olikin lähtenyt Galileaan.
Sitten kuultiin, että hän oli palannut Kapernaumiin -
ja majaili kalastaja Simonin anopin talossa.
4 miestä kokoontui juoksujalkaa sairaan kotiin.
Tällä kertaa he eivät päästäisi tilaisuutta ohi.
He tarttuivat ripeästi makuumaton kulmiin -
ja alkoivat raahata sairasta Pietarin talolle. Homma ei ollut helppo!
Sairas painoi paljon. Kapernaumin kujat olivat kapeita.
Jos aasi tuli vastaan, piti kantajien peruuttaa melkoinen matka.
Ehkei sairas olisi halunnut lähteä kotoaan minnekään.
Halvaantuneethan pelkäävät putoavansa, kun heitä siirrellään.
Ihmisjoukon tungos ja tuijotus ahdistaa heitä.
Sairas ei kuitenkaan voinut protestoida, jos puhekyky oli mennyt.
Ei auttanut kuin lähteä, minne vietiin.
Kun kantajat lopulta tulivat hikisinä perille, pettymys oli katkera.
Talo oli täynnä kuin Turusen pyssy, eikä väki päästänyt heitä sisälle.
Makuumatto olisi vaatinut liian ison tilan.
Jeesus ei ollut pitämässä paranta- miskokousta vaan raamattutuntia.
Jerusalemista asti oli tullut kirjanoppineita arvioimaan -
uuden rabbin opetusta. Mitä tehdään?
Kotiin ei ainakaan palattaisi! päättivät kantajat.
Sairas ei kestäisi toista tällaista reissua.
Eikä hän jaksa odottaa kuumalla pihalla, että kokous olisi ohi. Ei!
Hänet piti saada Jeesuksen eteen. Ja pian!
"Nytpä keksin!" huudahti yksi. "Särjetään katto!"
Sairaan raahaaminen ulkoportaita katolle oli melkoinen urakka.
Makuumattoa ei voitu pitää vaaka-asennossa, -
joten halvaantunut raahattiin reppuselässä portaat ylös.
Sairas oli jäykkänä kauhusta. Oli vielä etsittävä pihalta -
tai naapureista rautakanki ja muita työkaluja.
Reiän hakkaaminen kattoon oli sekä vaikeaa että vaarallista.
Israelin katot ovat kalkkikiviloh- kareista, alla puinen tukirakenne.
Ei siis ollut kyse mistään helposti purettavasta havumajasta.
Hakkaamisen ääni hukutti alleen Jeesuksen puheen, -
joten Hänen piti keskeyttää raamattutuntinsa.
Alhaalta huoneesta kuului vihaisia protesteja.
Kantajat eivät luovuttaneet. Sairas piti saada -
Jeesuksen eteen, vaikka mikä olisi!
Markus kertoo: "Kun Jeesus näki heidän uskonsa, -
sanoi hän halvatulle: 'Poikani, sinun syntisi annetaan anteeksi'."
Kenen uskon Jeesus siis näki? Ei halvaantuneen, vaan kantajien.
Usko on sitä, että menee hätänsä ja syntiensä kanssa Jeesuksen luo.
Sen kantajat tekivät. He uskoivat, että Jeesus sekä voi että tahtoo -
auttaa heidän onnetonta ystäväänsä.
Eivätkä he luovuttaneet, ennen kuin saivat hänet Jeesuksen eteen.
Tätä asennetta Jeesus nimittää uskoksi.
Hyvä katsoja, toimi sinäkin, kuten nuo miehet!
Mene sinne, missä Jeesus on tänään tavattavissa!
Raahaa sinne kärsivä ystäväsikin! Vie hänet Jumalan Sanan kuuloon -
jumalanpalvelukseen tai raamattupiiriin.
Näin osoitat uskovasi, että Jeesus voi ja tahtoo auttaa ystävääsi.
Äläkä peräänny, vaikka kohtaisit matkalla miten suuria esteitä!
Sairas makasi Jeesuksen edessä lattialla mitään puhumatta.
Jeesus katsoi häntä ja sanoi synninpäästön Sanan: -
"Poikani, sinun syntisi annetaan anteeksi."
Miksi Vapahtaja toimi tässä järjestyksessä?
Miksei Hän parantanut ensi töikseen paljon kärsinyttä miestä?
Siksi, että Hän tunsi sen suurimman ongelman.
Eikä se ollut sairaus, vaan synti.
Sairaus kestää enintään eliniän. Synnin palkka on ikuinen kadotus.
"Poikani, sinun syntisi annetaan anteeksi."
Sairas ei ollut voinut/tahtonut tulla synteineen Jeesuksen luo.
Hän luuli, ettei saisi ikinä niitä anteeksi, vaan joutuisi helvettiin.
Kun hän kuuli synninpäästön Sanan, se synnytti uskon sydämeen.
Mies tajusi, että kaikki ilkeät sanat/laiminlyönnit -
oli annettu hänelle anteeksi. Yhtäkkiä sydän oli höyhenenkevyt.
Kuolema ei enää pelottanut. Taivaan ovi oli apposen auki miehen edessä.
Hän tajusi jaksavansa kantaa sairautensakin ihan toisella tavalla.
Hänhän saisi joka tapauksessa kuo- lemansa jälkeen terveen ruumiin.
Mutta mitä ajattelivat kantajat katolla?
Eivät he olleet tuoneet ystäväänsä synninpäästöön vaan parantumaan.
Ehkä miehet olivat hieman pettyneitä.
Kirjanoppineet sisällä sen sijaan kihisivät raivosta.
Nyt oli saatu Nasaretilainen kiinni harhaopista!
Synnit voi antaa anteeksi vain Jumala. Eikä Hänkään ilman veriuhria.
Uhrieläimen on kannettava synnit ennen anteeksijulistamista.
Sijaisen pitää kuolla syntisen edestä.
Mikä oikeus Jeesuksella oli luvata miehelle anteeksiantamus noin vain?
Jeesus luki kirjanoppineiden ajatuksia kuin avointa kirjaa -
ja esitti heille vastakysymyksen: -
"Kumpi on helpompaa, sanoako halvatulle: -
'Sinun syntisi annetaan anteeksi', vai sanoa: -
'Nouse, ota vuoteesi ja käy'?" Suuret teologit olivat vaiti.
Kumpikin vaihtoehto kun oli heistä -
yhtä mahdoton tavalliselle kuolevaiselle.
Jeesus jatkoi: "Mutta tietääksenne, että Ihmisen Pojalla on valta -
maan päällä antaa syntejä anteeksi, niin" - hän sanoi halvatulle -
[...] "nouse, ota vuoteesi ja mene kotiisi."
Tässä siis syy siihen, miksi Jeesus teki ja tekee ihmeitä.
Ei näyttääkseen maailmalle voimansa, vaan näyttääkseen armonsa.
Ihmeen avulla Hän tahtoo osoittaa, -
että Hänen julistamansa synninpäästö on pätevä.
Jos Hänen Sanansa voi parantaa sairaan, -
se todella voi myös vapauttaa synnin rangaistuksesta.
Tätä logiikkaa eivät kirjan- oppineetkaan voineet kumota.
Parantaminen maksoi Jeesukselle vain yhden sanan.
Olihan Hän luonut maailmankin Sanallaan.
Syntien anteeksiantaminen maksoi Hänelle Hänen henkensä.
Hänen piti suostua syntiuhriksi, -
että Hänen synninpäästöllään olisi katetta.
Hänestä tuli Jumalan Karitsa, joka kantoi -
ihmiskunnan sijaisena kaikki sen synnit.
Markus kertoo: "Silloin hän nousi, -
otti kohta vuoteensa ja käveli pois kaikkien nähden."
Sairas oli nyt saanut sekä puhtaan omantunnon että terveen ruumiin.
Kiitosta hän ei huomannut Jeesukselle sanoa.
Niin pyörällä hän oli päästään.
Jollei Jeesus olisi neuvonut ottamaan makuumattoa, se olisi jäänyt.
Miehelle oli tapahtunut kaksi ihmettä.
Liikuntakyky oli palannut, ja tasapainoaisti normalisoitunut.
Kun on maannut vuoteessa vuosikaudet, -
pystyy yleensä nousemaan ylös vain vähitellen.
Kävelemiseenkin tarvitaan pitkä harjoitusaika.
Tämä mies suoriutui heti tästä kaikesta.
Milloin halvaantunut sitten tuli uskoon? Ihmeen koettuaanko?
Ei, vaan kuullessaan Jeesuksen suusta synninpäästön Sanan.
Jeesus siis ratkaisi ensin hänen suurimman ongelmansa, -
ja vasta sitten toiseksi suurimman.
Tässä järjestyksessä hän tahtoisi ratkaista sinunkin ongelmasi.
Suostutko siihen? Riittääkö, että pahin ongelmasi -
on ratkennut jo ristillä ja olet saanut syntisi anteeksi?
Suostutko odottamaan ruumiin terveyttä vielä vähän aikaa?
Monen meistä on odotettava sitä uuteen luomakuntaan asti.
Miksi Jeesus puhutteli sairasta pojakseen, vaikka oli tätä nuorempi?
Siksi, että Hän esiintyy tässä taivaallisen Isänsä sijaisena -
ja kutsui tätä miestä Jumalan perheen jäseneksi.
Parantunut ehkä oli helluntain jälkeen seudun ensimmäisiä kastettuja.
Ehkä seurakunta kokoontui juuri Pietarin anopin talossa, -
jonka kattoon ystävät tekivät ammottavan aukon.
Sille paikalle rakennettiin myöhemmin kirkko, -
jonka pohjakivet voi vieläkin nähdä Kapernaumissa.
Hyvä katsoja, mitä sinä teet suurimmalle ongelmallesi, synneillesi?
Tarvitset elävää seurakuntaa, ettet unohtaisi, mikä on niiden ratkaisu.
Jeesus antoi seuraajille vallan antaa syntejä anteeksi kuten Hän.
Etsi siis seurakunta, jossa Jumalan Sanaa saarnataan puhtaasti -
ja ehtoollinen jaetaan Raamatun mukaisesti.
Siellä Jeesus tahtoo julistaa sinulle Sanan ja sakramentin kautta:-
"Poikani, tyttäreni, sinun syntisi annetaan sinulle anteeksi."
Tämän ohjelman tuottamista voit tukea -
soittamalla numeroon 0600-10077.
Puhelun hinta on noin 10 euroa.
Voit käyttää myös ruudussa olevaa tiliä. Ethän unohda viitettä?
Kiitos tuestasi!
Tekstitys: Tuula-Riitta Virrankare